cyanic-selkie/wikianc huggingface dataset:
ন্যাশনাল ইনস্টিটিউট অব ল্যাবরেটরি মেডিসিন অ্যান্ড রেফারেল সেন্টার
সূচনা
বাংলাদেশের রোগনির্ণায়ক পরীক্ষার জন্য জাতীয়ভাবে একটি মানকেন্দ্র প্রতিষ্ঠার জন্য ২০১০ সালে ১ জুন একনেকের সভায় ন্যাশনাল ইন্সটিটিউট অব ল্যাবরেটরি মেডিসিন এন্ড রেফারেল সেন্টার প্রকল্পের অনুমোদন দেয়া হয়। ২০১৭ সালে  ১২-তলা ভবনের নির্মাণ কাজ শেষ হয়। ২০১৮ সালে ৩১ অক্টোবর প্রধানমন্ত্রী শেখ হাসিনা এর উদ্বোধন করেন। ২০১৯ সালের ২ ডিসেম্বর এ প্রতিষ্ঠান কার্যক্রম শুরুর অনুমোদন লাভ করে।
জনকাঠামো
প্রতিষ্ঠানের পরিচালক প্রতিষ্ঠানটির শীর্ষব্যক্তি। অধ্যাপক আবুল খায়ের মোহাম্মদ শামসুজ্জামান প্রতিষ্ঠানটির প্রথম পরিচালক হিসেবে দায়িত্ব পালন করেন।
প্রতিষ্ঠানের উদ্দেশ্য
এ প্রতিষ্ঠান জাতীয় কোয়ালিটি স্ট্যান্ডার্ড প্রতিষ্ঠার মাধ্যমে নিসৃষ্ঠ প্রদান করে। এছাড়া প্রতিষ্ঠানটি ব্যাধিনির্ণায়ক চিকিৎসাবিজ্ঞান বিষয়ক শিক্ষা, প্রশিক্ষণ ও গবেষণা পরিচালনা করে। পাশাপাশি অভিনির্দেশক পরীক্ষাগার হিসেবে অন্যান্য প্রতিষ্ঠানকে সহায়তা ও পরামর্শ প্রদান করে।
সুবিধাসমূহ
কোভিড-১৯ মহামারীতে প্রতিষ্ঠানটি ব্যাধিনির্ণায়ক পরীক্ষাকেন্দ্র হিসেবে নিয়মিত নমুনা পরীক্ষা করে।
ডিজিটাল বাংলাদেশ
ডিজিটাল বাংলাদেশ বলতে দেশের প্রতিটি ক্ষেত্রে তথ্য ও যোগাযোগ প্রযুক্তির ব্যবহার নিশ্চিতকরণকে বোঝায়। ডিজিটাল বাংলাদেশ ধারণাটির মূল বিষয় হলো সব ধরনের প্রযুক্তি ব্যবহার দেশের শিক্ষা স্বাস্থ্য কর্মসংস্থান এবং দারিদ্র্য মোচনের ব্যবস্থা করা। বর্তমান সরকার ২০২১ সালের মধ্যে ডিজিটাল বাংলাদেশ গড়ার পরিকল্পনা গ্রহণ করে। ডিজিটাল বাংলাদেশ রূপকল্প বাস্তবায়নের জন্য সরকার চারটি সুনির্দিষ্ট বিষয়কে গুরুত্ব দিয়েছে, সেগুলো হল: মানব সম্পদ উন্নয়ন, জনগণের সম্পৃক্ততা, সিভিল সার্ভিস এবং দৈনন্দিন জীবনের তথ্যপ্রযুক্তির ব্যবহার।
ডিজিটাল বাংলাদেশ ঘোষণা
‘ডিজিটাল বাংলাদেশ’ কথাটি প্রথম সামনে আসে ২০০৮ সালে। ২০০৮ সালের ১২ ডিসেম্বর, বাংলাদেশ আওয়ামী লীগের নির্বাচনী ইশতেহারে তৎকালীন বিরোধীদলীয় নেত্রী ও বর্তমান প্রধানমন্ত্রী শেখ হাসিনা উল্লেখ করেন যে, "২০২১ সালে স্বাধীনতার ৫০ বছরে বাংলাদেশ ‘ডিজিটাল বাংলাদেশে’ পরিণত হবে", এই পরিকল্পনাটির মূল লক্ষ্য ছিল, একটি উন্নত দেশ, সমৃদ্ধ ডিজিটাল সমাজ, ডিজিটাল যুগের জনগোষ্ঠী, রূপান্তরিত উৎপাদনব্যবস্থা, নতুন জ্ঞানভিত্তিক অর্থনীতি - সর্বোপরি একটি জ্ঞান ও প্রযুক্তিভিত্তিক দেশ গঠন করা। ‘বাংলাদেশ কম্পিউটার সমিতি’ ২০০৯ সালের ১২ থেকে ১৭ নভেম্বর, ‘ডিজিটাল বাংলাদেশ সামিট’ নামক বিষয়ে প্রথম শীর্ষ সম্মেলনের আয়োজন করে, যাতে ডিজিটাল বাংলাদেশ প্রতিষ্ঠা এবং অগ্রাধিকারের বিষয়গুলো আলোচিত হয়। আর এর পর থেকেই এ ব্যাপারে বিভিন্ন সরকারি ও বেসরকারি কর্মসূচি গৃহীত হতে থাকে।
সরজানা শর্মা
সরজানা শর্মা (জন্ম: ১৮ই মার্চ ১৯৫৯) হলেন একজন প্রবীণ ভারতীয় সাংবাদিক, যিনি যখন তাঁর কর্মজীবন শুরু করেছেন তখনকার সময়ে হিন্দি গণমাধ্যমে খুব কম নারী কাজ করতেন। প্রচলিত পেশায় নারী এবং মহিলা বন্দীর মতো বেশ কয়েকটি গুরুত্বপূর্ণ বিষয় নিয়ে তিনি অনেক তথ্যচিত্র পরিচালনা এবং প্রযোজনা করেছেন। এই তথ্যচিত্রগুলি ভারত, প্রাক্তন সোভিয়েত ইউনিয়ন এবং মার্কিন যুক্তরাষ্ট্রের উৎসবে প্রদর্শিত হয়েছে। তিনি জি নিউজের একজন সহকারী কার্যনির্বাহী প্রযোজক ছিলেন। বর্তমানে তিনি কবির কমিউনিকেশন-এর সৃজনী বিভাগের প্রধান হিসেবে কাজ করছেন।
জীবনী
সরজানা শর্মা ১৯৫৯ সালের ১৮ই মার্চ তারিখে ভারতের উত্তর প্রদেশের শাহরানপুরে কৃষ্ণ শর্মা ও প্রেম লতা শর্মার ঘরে জন্মগ্রহণ করেছিলেন। তিনি রাজনৈতিক বিজ্ঞান বিষয়ে স্নাতক ডিগ্রি এবং গণ যোগাযোগ বিষয়ে স্নাতকোত্তর ডিগ্রি অর্জন করার মাধ্যমে তাঁর শিক্ষা জীবন সম্পন্ন করেছেন। অতঃপর তিনি অনুবাদ এবং ভারতীয় শিল্প ও সংস্কৃতি এবং আলোকচিত্ৰবিদ্যার কোর্সে ডিপ্লোমা করেছেন। সরজানা বিভিন্ন প্রযোজনা প্রতিষ্ঠানের সাথে বেশ কয়েকটি প্রকল্পে কাজ করেছেন।
পেশা
৩১ বছরের সাংবাদিকতার জীবনে সরজানা শর্মা ভারতের গণমাধ্যমের বেশ কয়েকটি স্বনামধন্য প্রযোজনা প্রতিষ্ঠান, যেমন, ব্রিটিশ ব্রডকাস্টিং কর্পোরেশন এবং মার্কিন যুক্তরাষ্ট্র তথ্য সংস্থার মতো আন্তর্জাতিক সংস্থার সাথে কাজ করেছেন। ১৯৯৫ সালে তিনি ৪৫ মিনিটের টিভি মহিলা পত্রিকা অস্মিতার প্রযোজনায় মূল ব্যক্তি ছিলেন তিনি। সেখানে ভারতীয় নারীদের অত্যন্ত ইতিবাচক দৃষ্টিতে প্রদর্শন করা হয়েছিল। তিনি ইন্ডিয়ান কাউন্সিল ফর কালচারাল রিলেশন দ্বারা দীর্ঘ ২৭ দিনের আন্তর্জাতিক নৃত্য উৎসবের জন্য একজন গণমাধ্যম সমন্বয়কারী হিসাবে নিযুক্ত ছিলেন। তিনি আন্তর্জাতিক নৃত্য দল, গণমাধ্যম এবং দূতাবাসগুলোর মধ্যে প্রধান সংযোগ ছিলেন। গণমাধ্যম জগতে এই উৎসবটি ব্যাপক নজর কেড়েছিল। বর্তমানে তিনি কবিতা কমিউনিকেশন নামক একটি বেসরকারী প্রযোজনা প্রতিষ্ঠানে সৃজনী বিভাগের প্রধান হিসাবে কাজ করার পাশাপাশি সংবাদপত্র এবং ডিডি কিষাণের মুক্তপেশায় কাজ করছেন।
পুরস্কার ও সম্মাননা
গণমাধ্যমে তাঁর অবদানের জন্য তিনি তাঁর দীর্ঘ এবং সুপরিচিত কর্মজীবনে বেশ কয়েকটি পুরস্কার লাভ করেছেন; যার মধ্যে ভারত নির্মাণ পুরস্কার, হিন্দি ভাষায় গুরুত্বপূর্ণ অবদানের জন্য ৩২তম পণ্ডিত দুর্গা প্রসাদ দুবে পুরস্কার, ড. সাধনা আন্তর্জাতিক ক্ষমতায়ন পুরস্কার এবং ২০১০ সালের বৈদিক রতন পুরস্কার অন্যতম।
তিনি "টিএএসবিএটিআইওয়াইএএন" নামে তাঁর একটি নিজস্ব ব্লগ লিখেন; এটি একটি বহুল পঠিত হিন্দি ব্লগ। সেরা ব্লগিংয়ের জন্য তিনি দুটি আন্তর্জাতিক পুরস্কার লাভ করেছেন; যেগুলো হলো ২০১৪ সালের ব্লগ ভূষণ পুরস্কার এবং ২০১৫ সালের পরিকল্পনা সার্ক পুরস্কার।
লিলি থাপা
লিলি থাপা হলেন নেপালের একজন সমাজসেবিকা, প্রভাষিকা, লেখিকা এবং উইমেন ফর হিউম্যান রাইট্স (মানবাধিকারের জন্য নারী)-এর প্রতিষ্ঠাতা। প্রতিষ্ঠাতানটি নেপালের বিধবা নারীদের এক ছাতার নিচে নিয়ে আসে।
পুরস্কার
একজন সমাজকর্মী এবং শিক্ষিকা হিসাবে তার পুরো কর্মজীবন জুড়ে তিনি বিভিন্ন পুরস্কার এবং সম্মাননা পেয়েছেন। তার মধ্যে উল্লেখযোগ্য হল-
লালমল্লার
লালমল্লার (বৈজ্ঞানিক নাম: ''Papilio alcmenor(C. & R. Felder, [1864])'') এক প্রজাতির বড় আকারের প্রজাপতি, যার শরীর মূখ্যত কালচে এবং ডানা কালো এবং লালবর্নের। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।
আকার
লালমল্লার এর প্রসারিত অবস্থায় ডানার আকার ১১০-১৩০ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত লালমল্লার এর উপপ্রজাতি হল-
বিস্তার
এই প্রজাতি ভারত এর হিমাচল প্রদেশ থেকে অরুণাচল প্রদেশ পর্যন্ত, নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ
পুরুষ প্রকার লেজহীন। ডানার উপরিতল নীলচে কালো বর্নের। সামনের ডানার উপরিতলে ডানার গোড়ার (base) দিকে কোস্টার সামান্য নীচে একটি লম্বা সরু লাল রেখা (streak)অথবা দাগ বর্তমান। পিছনের ডানা লম্বাটে এবং টার্মেন ঢেউ খেলানো, টার্মেনের ঢেউ খেলানো অংশে প্রতিটি অবতল অংশ সরু সাদা প্রান্তরেখা দ্বারা চিহ্নিত। পিছনের ডানার উপরিপৃষ্ঠ আঁশে ছাওয়া। সাদা (কখনো ইষদ্‌ লালচে সাদা) কিনারাযুক্ত এবং চক্ষুবিন্দু (ocellus)সহ টর্নাল ছোপটি সুস্পষ্টভাবে প্রতীয়মান।
স্ত্রী
স্ত্রী প্রকার খুব চওড়া লেজযুক্ত। ডানার উপরিতল কালো বর্নের। উপরিতল এবং নিম্নতল পুরুষ প্রকারেওইয় প্রায় অনুরূপ, তবে পিছনের ডানার উপরিতলে একটি সাদা ডিসকাল পটি এবং ডানার প্রান্তদেশে (tormen) লাল অর্ধচন্দ্রাকৃতি ছোপ বর্তমান।
আচরণ
এই প্রজাতির দেখা খুব কমই মেলে, তবে দুর্লভ নয়। এদের উড়ান ধীর এবং অলস ভঙ্গিমাযুক্ত। পুরুষ প্রকারকে ভিজে মাটিতে, ভিজে বালিত এবং পাথরে মাড-পাডল করতে দেখা যায় জোরায় অথবা ছোট দলে। কখনো সখনো দীর্ঘক্ষন ধরে এরা উচুঁ গাছের উপরের অঞ্চলে অলস ভঙ্গিমায় উড়ে বেড়ায়। পাহাড়ী জঙ্গল ও পার্বত্য উপত্যকায় পাদদেশ থেকে ১৮২০ মিটার উচ্চতা পর্যন্ত এদের বিচরন দেখা যায় মার্চ থেকে জুন মাস পর্যন্ত। হিমালয়ের ৬০০০ফুট উচ্চতা অবধি এদের দর্শন মেলে মে, আগষ্ট এবং সেপ্টেম্বর মাসে। এই প্রজাতির স্ত্রী প্রকার পংখিল এবং Great Windmill এর নকল (Mimicry) করে।
নজরুল ইসলাম বাবু
নজরুল ইসলাম বাবু (১৭ জুলাই ১৯৪৯ - ১৪ সেপ্টেম্বর ১৯৯০) বাংলাদেশের একজন গীতিকবি ও বীর মুক্তিযোদ্ধা। "সব কটা জানালা খুলে দাও না", "একটি বাংলাদেশ তুমি জাগ্রত জনতার" গানের গীতিকার তিনি। ১৯৯১ সালে মুক্তিপ্রাপ্ত পদ্মা মেঘনা যমুনা চলচ্চিত্রের গীত রচনার জন্য তিনি শ্রেষ্ঠ গীতিকার বিভাগে জাতীয় চলচ্চিত্র পুরস্কার লাভ করেন।
প্রারম্ভিক জীবন
নজরুল ইসলাম বাবু ১৯৪৯ সালের ১৭ জুলাই তৎকালীন পূর্ব পাকিস্তানের (বর্তমান বাংলাদেশ) জামালপুর জেলার মাদারগঞ্জের চরনগর গ্রামে মাতুলালয়ে জন্মগ্রহণ করেন। তার পৈত্রিকভিটা একই উপজেলার হেমাড়াবাড়ি গ্রামে। তার পিতা বজলুল কাদের এবং মাতা রেজিয়া বেগম। পিতা বজলুল কাদেরের সঙ্গীতানুরাগ ছোটবেলা থেকেই বড় সন্তান নজরুল ইসলাম বাবুকে প্রভাবিত করে। ১৯৮৪ সালের ২৩ নভেম্বর তিনি শাহীন আক্তারকে বিয়ে করেন। তাদের দু’টি কন্যা নাজিয়া ও নাফিয়া। ১৯৭১ সালে তিনি দেশের স্বাধীনতা যুদ্ধে অংশগ্রহণ করেন। দেশ স্বাধীন হলে তিনি আবার লেখাপড়া, সাহিত্য ও সংগীত চর্চা শুরু করেন। ১৯৭৩ সালে আশেক মাহমুদ কলেজ থেকে বিএসসি ডিগ্রী লাভ করেন।
কর্মজীবন
১৯৭৩ সালে তিনি বাংলাদেশ বেতার ও বাংলাদেশ টেলিভিশনে গীতিকার হিসাবে তালিকাভুক্ত হন। এরপর একে একে লিখতে থাকেন দারুণ সব গান, যার মধ্যে ‘সব কটা জানালা খুলে দাও না’ এবং "একটি বাংলাদেশ তুমি জাগ্রত জনতার" অন্যতম। "সবকটা জানালা খোলে দাওনা" গানটি তৎকালীন সময়ে বাংলাদেশ টেলিভিশন এর খবর এবং বিভিন্ন সৃজনশীল অনুষ্ঠানের সূচনা সঙ্গীতে ব্যবহৃত হত। পরবর্তীতে এই গানটি পরিচালক কাজী হায়াৎ ১৯৯২ সালে সিপাহী ছবির টাইটেলেও ব্যবহার করেছিলেন। এই গানটি ছাড়াও নজরুল ইসলাম বাবু’র লিখা দেশাত্মবোধক গানগুলোও আজও বিভিন্ন জাতীয় দিবসে গাওয়া হয়। কণ্ঠশিল্পী দিলরুবা খানের কণ্ঠে ‘দুই ভুবনের দুই বাসিন্দা’ গানটিও নজরুল ইসলাম বাবুর লিখা। তিনি বাংলাদেশ গীতিকবি সংসদের প্রথম কার্যনির্বাহী পরিষদ (১৯৭৮-৭৯) এর সাংগঠনিক সম্পাদক ছিলেন।
উল্লেখযোগ্য গান।
নজরুল ইসলাম বাবুর গানের সংখ্যা ১১৩টি, এর মধ্যে ৫২টি আধুনিক গান ও ৯টি ধর্মীয় গান রয়েছে। তার উল্লেখযোগ্য গীতি সমূহ হলোঃ-
মৃত্যু
নজরুল ইসলাম বাবু ১৯৯০ সালের ১৪ সেপ্টেম্বর মৃত্যুবরণ করেন।
সম্মাননা ও স্মারক
নজরুল ইসলাম বাবু ১৯৯১ সালে মুক্তিপ্রাপ্ত পদ্মা মেঘনা যমুনা চলচ্চিত্রের গীত রচনার জন্য শ্রেষ্ঠ গীতিকার বিভাগে জাতীয় চলচ্চিত্র পুরস্কার লাভ করেন। ২০১৭ সালে প্রকাশিত হয় তাকে নিয়ে সংকলিত স্মারক গ্রন্থ নজরুল ইসলাম বাবু স্মারকগ্রন্থ। গ্রন্থটি সংকলন করেছেন আরেক গীতিকার মোহাম্মদ রফিকুজ্জামান। তাকে সহায়তা করেছেন বাবুর স্ত্রী শাহীন আক্তার, ওবায়দুর বেলাল এবং শাফাত খৈয়ম। সংকলনটিতে তাকে নিয়ে বিশ জনের স্মৃতিচারণ এবং মূল্যায়ন রয়েছে। এছাড়া বাবুর দুর্লভ কিছু আলোকচিত্র এবং পঞ্চাশটি জনপ্রিয় গান যুক্ত করা হয়েছে। ২০২২ সালে নজরুল ইসলাম বাবুকে সংগীত বিভাগে একুশে পদক (মরণোত্তর) প্রদান করা হয়।
আর্নেস্ট কোহেন
তিনি ১৯২৬ সালে রয়েল সোসাইটির একজন বৈদেশিক সদস্য হিসেবে নির্বাচিত হন ।
মার্গিট স্লোজি-জ্যান্জ এর বই Science in the Third Reich থেকে জানা যায় যে, কোহেন "প্রথম বিশ্বযুদ্দের পরবর্তীকালে পশ্চিম ইউরোপের বিজ্ঞানীদের সাথে জার্মান সহকর্মীদের সম্পোর্কন্নয়নে অসামান্য অবদান রাখেন" । তিনি ১৯৪৪ সালের ৫ মার্চ অসউইটজ কনসেনট্রেশন ক্যাম্পের গ্যাস চেম্বার নিহত হন ।
হাঁসন বিধানসভা কেন্দ্র
হাঁসন (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। এই কেন্দ্রটি এখন উন্মুক্ত কিন্তু পূর্বে তপসিলি জাতির জন্য সংরক্ষিত ছিল। হাঁসন গ্রাম পঞ্চায়েত রামপুরহাট ব্লকের অন্তর্গত একটি পঞ্চায়েতের।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৯২ নং হাঁসন বিধানসভা কেন্দ্রটি রামপুরহাট-২ সমষ্টি উন্নয়ন ব্লক এবং নলহাটি-২ সমষ্টি উন্নয়ন ব্লক গুলির অন্তর্গত।
হাঁসন বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত।
১৯৭৭-২০০৬
১৯৯৬ থেকে ২০০৬ সাল পর্যন্ত, কংগ্রেসের অসিত কুমার মাল হাঁসন (এসসি) বিধানসভা কেন্দ্র থেকে জয়ী হন। ২০০৬ সালে তিনি সিপিআই (এম) এর খগেন্দ্রনাথ মালকে পরাজিত করেন, ২০০১ এবং ১৯৯৬ সালে আরসিপিআই (আর) এর মিহির বাইনকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১ সালে আরসিপিআই (আরবি) ত্রিলোচন দাস কংগ্রেসের অসিত কুমার মালকে পরাজিত করেন। কংগ্রেসের অসিত কুমার মাল ১৯৮৭ সালে নির্দলের ত্রিলোচন মালকে পরাজিত করেন। ১৯৮২ এবং ১৯৭৭ সালে নির্দলের/আরসিপিআই এর ত্রিলোচন দাস কংগ্রেস/নির্দলের অসিত কুমার মালকে পরাজিত করেন।
১৯৬৭-১৯৭২
১৯৭২ সালে কংগ্রেসের ধনপতি মাল জয়ী হন। আরসিআই-এর ত্রিলোচন মাল ১৯৭১ সালে জয়ী হন। ফরওয়ার্ড ব্লকের মৃত্যুঞ্জয় মণ্ডল ১৯৬৯ সালে জয়ী হন। কংগ্রেসের এস. প্রসাদ ১৯৬৭ সালে জয়ী হন। এর আগে হাঁসন কেন্দ্রে আসন বিদ্যমান ছিল না।
শয়তান মানুষ
শয়তান মানুষ ১৯৯৬ সালে মুক্তিপ্রাপ্ত একটি বাংলাদেশী অ্যাকশনধর্মী নাট্য চলচ্চিত্র। এটি পরিচালনা করেছেন মনতাজুর রহমান আকবর। এতে অভিনয় করেছেন মৌসুমী, ওমর সানী, অামিন খান, অন্তরা, ডলি জহুর, তুষার খান, অামির সিরাজী, কবির খাঁ, রাজীব, হুমায়ুন ফরীদি প্রমুখ।
ধনানা
ধনানা (ধনানা) অলাদাদপুরের কাছে, হরিয়ানার সোনিপত জেলার একটি গ্রাম, গোহানা তহসিলের অন্তর্গত।
ভূগোল
২০১১ সালের আদমশুমারি অনুসারে ধাননা আলাদাদপুর সম্পর্কে তথ্য অনুসারে বাঁকা লেখা ধাননা আলাদাদপুর গ্রামের অবস্থান কোড বা গ্রামের কোড হল ০৫৯৬৫৫। ধনানা আলাদাদপুর গ্রাম ভারতের হরিয়ানার সোনিপাত জেলার গোহানা তহসিলে অবস্থিত।  এটি উপ-জেলা সদর দফতর গোহানা থেকে ২০ কিলোমিটার দূরে এবং জেলা সদর দফতর সোনিপত থেকে ৫৬ কিলোমিটার দূরে অবস্থিত। ২০০৯ সালের পরিসংখ্যান অনুসারে, ধনানা হল আলাদাদপুর গ্রামের একটি গ্রাম পঞ্চায়েত। গ্রামের মোট ভৌগলিক আয়তন ১৮২৬ হেক্টর। ধাননা আলাদপুর শহরের জনসংখ্যা হল ৬৫৯১ জন। ধাননা আলাদাদপুর গ্রামে প্রায় ১২০৪ টি ঘর রয়েছে। ২০১৯ সালের পরিসংখ্যান অনুসারে, ধনানা আলাদদপুর গ্রাম বরোদা বিধানসভা এবং সোনিপত সংসদীয় কেন্দ্রের অধীনে আসে। জুলানা ধাননা আলাদাদপুরের নিকটতম শহর।
কবির বকুল
কবির বকুল (জন্ম: ২১ নভেম্বর, ১৯৬৬) বাংলাদেশের একজন গীতিকার। এছাড়া তিনি সাংবাদিক হিসেবেও কাজ করছেন। সেরা গীতিকার হিসেবে তিনি ২০০৮, ২০০৯ , ২০১০ , ২০১৩ , ২০১৮ ও ২০২০ সালে জাতীয় চলচ্চিত্র পুরস্কার লাভ করেন।
জন্ম ও শিক্ষাজীবন
কবির বকুল ১৯৬৬ সালের ২১ নভেম্বর চাঁদপুরে জন্মগ্রহণ করেন। তার স্ত্রী সংগীত শিল্পী দিনাত জাহান মুন্নী। তাদের দুই মেয়ে প্রেরণা, প্রতীক্ষা ও ছেলে প্রচ্ছদ।
কর্মজীবন
কবির বকুল ১৯৯৩ সালে দৈনিক ভোরের কাগজে যোগ দেন। পরবর্তীতে ১৯৯৮ সালে প্রতিষ্ঠাকালীন সময় থেকে প্রথম আলোতে কর্মরত ছিলেন। মাছরাঙ্গা টেলিভিশনের হেড অব ইভেন্ট অ্যান্ড প্ল্যানিং হিসেবে কর্মরত ছিলেন ২০১১ জুলাই থেকে ২০১৫ সালের ৩ এপ্রিল পর্যন্ত। ২০১৫ সালের ১ জুন থেকে তিনি তার পু​রনো কর্মস্থল দৈনিক প্রথম অালোতে আবার যোগ দিয়েছেন । তিনি ১৯৯৪ সালে অগ্নি সন্তান চলচ্চিত্রে প্রথম গান লেখেন। এ গানের জন্য বাংলাদেশ চলচ্চিত্র প্রযোজক সমিতির পুরস্কার শ্রেষ্ঠ গীতিকারের মনোনয়ন পেয়েছিলেন।
সংগীত
কবির বকুল ১৯৮৬ সাল থেকে কবিতা, গান লেখালেখির সাথে জড়িত। ১৯৮৮ সালে তিনি প্রথম ১৩টি গান লিখে শিল্পী তপন চৌধুরীকে দেন। সেখান থেকে দুটি গান দুটি অ্যালবামে আসে। প্রথম গান ছিল 'কাল সারা রাত তোমারই কাকন যেন মনে মনে রিনিঝিনি বেজেছে' যার গায়ক ছিলেন শিল্পী আইয়ুব বাচ্চু। দ্বিতীয় গানটি ছিলো 'পথে যেতে যেতে খুঁজেছি তোমায়' যার গায়ক ছিলেন শিল্পী নাসিম আলী খান। এখন পর্যন্ত তিনি ৮ শতাধিক ছায়াছবির গান লিখেছেন এবং সবমিলিয়ে প্রায় পাঁচ হাজারের বেশি গান লিখেছেন।
নীমাচ
নীমাচ (Neemuch) ভারতের মধ্য প্রদেশ রাজ্যের নীমাচ জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে নীমুচ শহরের জনসংখ্যা হল ১০৭,৪৯৬ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে নীমুচ এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
বক্তারপুর ইউনিয়ন, নওগাঁ সদর
বক্তারপুর ইউনিয়ন বাংলাদেশের রাজশাহী বিভাগের নওগাঁ জেলার সদর উপজেলার অন্তর্গত একটি ইউনিয়ন।
অবস্থান ও সীমানা
সীমানা- উত্তরে নওগাঁ জেলার সদর উপজেলার ২নং কৃর্তিপুর ইউনিয়ন, দক্ষিণে নওগাঁ জেলা শহর।
জনপ্রতিনিধি
বর্তমান চেয়ারম্যান- মোঃ সারওয়ার কামাল
সংঘমিত্রা বন্দ্যোপাধ্যায়
সংঘমিত্রা বন্দ্যোপাধ্যায় হচ্ছেন একজন ভারতীয় বাংলা চলচ্চিত্র অভিনেত্রী। তিনি ১৯৯১ সালে তার অভিনয় জীবন শুরু করেন। তিনি ২০১৬ সালের অক্টোবরে ৬০ বছর বয়সে  ক্যান্সারে আক্রান্ত হয়ে মারা যান। লাঠি, মিত্তির বাড়ির বউ, সাথী, একবার বল ভালোবাসি, পিতা স্বর্গ পিতা ধর্ম তার অভিনীত জনপ্রিয় ও উল্লেখযোগ্য সিনেমা।
ছোটগল্প সংগ্রহ
একটি ছোট গল্প সংগ্রহ এমন একটি ছোটগল্পের বই যা একজন একক লেখক দ্বারা লিখিত, একাধিক লেখক দ্বারা তৈরি কথাসাহিত্যের একটি সংহিতা থেকে এটি আলাদা  (যেমন:, Les Soirées de Médan).
একটি ছোটগল্পের সংগ্রহে গল্প কবিতা নিয়ে কাজ অন্তর্ভুক্ত করতে পারে আবার কখনও কখনও একটি থিম, সেটিং, বা কোন চরিত্রও শেয়ার ও করতে পারেন।
ডস পিলাস
thumb|right|300px|ডস পিলাসের মধ্যে কেন্দ্রীয় প্লাজ।
ডস পিলাস (Dos Pilas) হলো একটি প্রত্নত্তাত্ত্বিক অঞ্চল যা মায়া সভ্যতার দ্বারা নির্মাণ করা হয়েছে। বর্তমানের এটি গুয়াতেমালার পেটেন অঞ্চলে অবস্থিত। শহরটি স্থানীয় বড় হ্মমতাকে সহায়তা করতে ৬২৯ তে তিকালে প্রতিষ্ঠিত করা হয়েছিল। তিকালের রাজা তার ভাইকে নতুন শহরের সিংহাসনে বসান পেটেক্সবাটুন অঞ্চলের বাণিজ্য পথ নিয়ন্ত্রণ করতে, বিশেষভাবে পাসিওনের নদী পথ। মৈত্রীবন্ধনের নেতৃত্ব বড় ধরনের জয় করতে পারবে এবং লুট করতে পারবে Itzan, Arroyo de Piedra এবং তেঁতুল. ডস পিলাস এবং একটি নিকটবর্তী শহর, Aguateca, অবশেষে একটি একক শাষক রাজবংশের জমজ পুজি হয়েছিল।
জাল্লিকাট্টু
thumb|200px|জাল্লিকাট্টু thumb|200px|[[মাদুরাইতে জাল্লিকাট্টু খেলা]]
জাল্লিকাট্টু (তামিল: சல்லிகட்டு, চাল্লিকট্টু) বা এরুতাজুবাল (তামিল: ஏறுதழுவல், এরুতাঝুভাল) অথবা মাঁজুবিরাট্টু (তামিল: மஞ்சு விரட்டு), হল তামিল জাতির প্রাচীন পরম্পরাগত ক্রীড়া। যেখানে একটি ষাঁড়কে তার শিং ধরে কাবু করতে হয়। এই খেলা তামিলনাডুর আরও এক প্রাচীন উৎসব পোঙ্গাল উৎসব উপলক্ষে আয়োজন করা হয়। জাল্লিকাট্টু শব্দটি এসেছে চাল্লি ক্চু (মুদ্রা) ও কাট্টু (উপহার) থেকে। এই ক্রীড়া সেইসব প্রাচীন ক্রীড়াগুলির মধ্যে একটি যা আজও বর্তমান। জাল্লিকাট্টু খেলাটি তামিলনাডুর গ্রামীণ উৎসবগুলির অংশ মনে করাহয়। নীলগিরির কাছে করিক্কিয়ুর-এ পাথরে খোদাই করা কিছু ষাঁড়ের মূর্তি পাওয়াগেছে, যা প্রায় ২০০০ থেকে ১৫০০ খ্রিস্টপূর্বাব্দের বলে ধারণা করা হচ্ছে । এই খেলাতে যে ষাঁড়গুলি ব্যবহার করা (খেলানো) হয়, সেইসব ষাঁড়গগুলিকে বাচ্চাবস্থা থেকেই বিশেষভাবে লালনপালন করা হয়।
যেহেতু খেলাটির সাথে আঘাত ও মৃত্যুর ঘটনা জড়িত, উভয়ই অংশগ্রহণকারীর জন্যই এবং এতে প্রাণীদের অংশগ্রহণে বাধ্য করার জন্য, পশু অধিকার সংগঠনগুলি খেলাটিক নিষিদ্ধ করার আহ্বান জানায়, ফলস্বরূপ আদালত বিগত বছরগুলিতে বেশ কয়েকবার খেলাটিকে নিষিদ্ধ করেছিল। তবে এই নিষেধাজ্ঞার বিরুদ্ধে জনগণের প্রতিবাদের কারণে খেলাটি চালিয়ে যাওয়ার জন্য ২০১৭ সালে একটি নতুন অধ্যাদেশ জারি করা হয়েছে।
আরও দেখুন
ষাঁড়ের লড়াই
ঐতিহ্যগত জ্ঞান
ঐতিহ্যগত জ্ঞান, আদিবাসী জ্ঞান  এবং স্থানীয় জ্ঞান সাধারণত আঞ্চলিক, আদিবাসী বা স্থানীয় সম্প্রদায়ের সাংস্কৃতিক ঐতিহ্যের মধ্যে খচিত করা জ্ঞান ব্যবস্থাকে বোঝায়। বিশ্ব মেধাসম্পদ সংস্থা  এবং জাতিসংঘের মতে, ঐতিহ্যগত জ্ঞান এবং ঐতিহ্যগত সাংস্কৃতিক অভিব্যক্তি উভয় ধরনের আদিবাসী জ্ঞান।
অনেক ক্ষেত্রে, ঐতিহ্যগত জ্ঞান মৌখিক প্রথা হিসাবে প্রজন্মের পর প্রজন্ম ধরে চলে আসছে। এর কিছু রূপ সংস্কৃতি, গল্প, কিংবদন্তি, লোককাহিনী, আচার-অনুষ্ঠান, সঙ্গীত ও আইন,   ভাষা, সঙ্গীতপংক্তি, নাচ, গেমস, পৌরাণিক কাহিনী, নকশা, দৃশ্যকলা  এবং স্থাপত্যে প্রকাশ পায় ঐতিহ্যগত সাংস্কৃতিক অভিব্যক্তি বিভাগের অধীনে।
নেপানগর
নেপানগর (Nepanagar) ভারতের মধ্য প্রদেশ রাজ্যের পূর্ব নিমর জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে নেপানগর শহরের জনসংখ্যা হল ৩১,৬৫৮ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে নেপানগর এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
পায়রা সেতু
পায়রা সেতু বাংলাদেশের একটি সড়ক সেতু যা পায়রা নদীর ওপর নির্মাণ করা হয়। সেতুটির দৈর্ঘ্য । এ সেতু নির্মাণের পর থেকে বরিশাল থেকে কুয়াকাটা পর্যন্ত ১১১.৫ কিলোমিটার যাত্রাপথে ফেরি পারাপারের প্রয়োজন সমাপ্ত হয়।
ঢাকা-বরিশাল-পটুয়াখালী-কুয়াকাটা মহাসড়কের পটুয়াখালীর দুমকি উপজেলার লেবুখালী এলাকার পায়রা নদীর ওপর নির্মাণ করা হয় পায়রা সেতু। এ সেতু দ্বারা বাংলাদেশের দক্ষিণাঞ্চলের বরিশাল জেলা ও পটুয়াখালী জেলা যুক্ত হয়। পটুয়াখালী ও রাজধানী ঢাকার মধ্যে সড়ক সংযোগে এই সেতুটি গুরুত্বপূর্ণ। ২০২১ সালের ২৪ অক্টোবর যানবাহন চলাচলের জন্য সেতুটি খুলে দেয়া হয়।
ইতিহাস
বরিশাল-পটুয়াখালী সড়কটি কুয়াকাটা অবধি বিস্তৃত। ঢাকাসহ দেশের গুরুত্বপূর্ণ স্থানের সঙ্গে দক্ষিণাঞ্চলের যোগাযোগ ব্যবস্থা হচ্ছে এটি। ঢাকা থেকে বরিশাল পর্যন্ত বিভিন্ন নদীতে সেতু নির্মাণের ফলে সড়ক পথে যেতে কোথাও জনগণকে ফেরিতে পারাপার হতে হয় না। কিন্তু পায়রা নদীতে ফেরি ছাড়া পটুয়াখালী যাওয়া অসম্ভব ছিলো। এতে সময়ের সঙ্গে অর্থেরও অপচয় হতো। তাই বাংলাদেশ সরকারের সড়ক ও জনপথ অধিদফতর পায়রা সেতু নির্মাণের জন্য একটি উন্নয়ন প্রকল্প প্রণয়ন করে। এ প্রকল্পে বরিশাল-পটুয়াখালী সড়কে বাকেরগঞ্জ ও দুমকী উপজেলার লেবুখালী নামক স্থানে পায়রা নদীর ওপর এ সেতুটি নির্মাণের পরিকল্পনা করা হয়। ২০১২ সালের ৮ মে একনেক সভায় প্রকল্পটি সরকারের অনুমোন লাভ করে। বাস্তবায়নকাল ধরা হয় ২০১২ সালের এপ্রিল থেকে ২০১৬ সালের ডিসেম্বর পর্যন্ত। এতে ব্যয় ধরা হয় ৪১৩ কোটি ২৯ লাখ টাকা। এর মধ্যে বৈদেশিক সহায়তা অর্থাৎ কুয়েত ফান্ড থেকে ৩৩৬ কোটি ২৬ লাখ টাকা ব্যয় ধরা হয়। বাংলাদেশ সরকার জোগাবে ৭৭ কোটি ৩ লাখ টাকা।
প্রকল্প বাস্তবায়ন বিলম্বিত হলে ২০১৫ সালের ৩১ মে ব্যয় প্রাাক্কলন বাড়িয়ে ৪১৮ কোটি ৫৭ লাখ টাকায় উন্নীত করা হয়। ২০১৭ সালে আবার এই সেতু নির্মাণে গতি আসে সেতু নির্মাণ সংস্থার দরপত্র গ্রহণের মাধ্যমে। সরকার থেকে বলা হয় এই সেতু নির্মাণ খুব শীঘ্রই শুরু হবে। সেতু নির্মাতা ঠিকাদার ‍নিযুক্ত হলে সেতু নির্মাণের প্রকৃত কাজ শুরু হবে। তবে আবারও ব্যয় বৃদ্ধির প্রস্তাব করা হয়। দ্বিতীয় দফা সংশোধিত ব্যয় প্রাক্কলন করা হয় ১ হাজার ২৭৮ কোটি ৮২ লাখ টাকা। ব্যয় বাড়ে ৮৬৫ কোটি ৫৩ লাখ টাকা। সময় বাড়ানো হয় ৪ বছর অর্থাৎ ২০২১ সালের এপ্রিল পর্যন্ত।
নির্মাণ
২০১৩ সালের ১৯শে মার্চ প্রধানমন্ত্রী শেখ হাসিনা পটুয়াখালী সফরে এসে লেবুখালীতে পায়রা নদীর দক্ষিণ পারে ফেরিঘাটে চার সড়কবিশিষ্ট পায়রা সেতুর ভিত্তিপ্রস্তর স্থাপন করেন। তবে এরপর দীর্ঘ কাল সেতু নির্মাণের কাজে অগ্রগতি হয় নি। ২০১৭ সালে আবার এই সেতু নির্মাণে গতি আসে সেতু নির্মাণ সংস্থার দরপত্র গ্রহণের মাধ্যমে।
নির্মাণ ব্যয়
প্রকল্পটি বাস্তবায়নে ১ হাজার ৪৪৭ দশমিক ২৪ কোটি টাকা ব্যয় হয়, যা মূল ব্যয়ের চেয়ে সাড়ে ৩ গুণ বেশি। নির্মাণে অর্থায়ন করেছে কুয়েত ফান্ড ফর আরব ইকোনমিক ডেভেলপমেন্ট ও ওপেক ফান্ড ফর ইন্টারন্যাশনাল ডেভেলপমেন্ট। নির্মাণকাজ করেছে চীনের ঠিকাদারি প্রতিষ্ঠান লংজিয়ান রোড অ্যান্ড ব্রিজ কনস্ট্রাকশন। এ ছাড়া, প্রকল্পটি শেষ করতে নির্ধারিত সময়সীমার চেয়ে ৫ বছর বেশি সময় লাগে।
বিবরণ
বুড়িশ্বর-পায়রা নদীর ওপর নির্মিত পায়রা সেতুর দৈর্ঘ্য ১৪৭০ মিটার অর্থাৎ দেড় কিলোমিটারের কিছু কম। বাংলাদেশের দক্ষিণাঞ্চলের বরিশাল ও পটুয়াখালী জেলা যুক্তকারী এ সেতু চার সড়কবিশিষ্ট। নদীর পানির উপরিতল থেকে সেতুর অবস্থান ১৮.৩০ মিটার উঁচুতে। কর্ণফুলি সেতুর মতোই পায়রায় ২০০ মিটার স্প্যান ব্যবহৃত হয়। এই স্প্যান দৈর্ঘে পদ্মা সেতুর স্প্যানের চেয়েও লম্বা। নদীর মাঝখানে মাত্র একটি পিলার ব্যবহার করা হয়। ১৭ ও ১৮ নম্বর পিলারের পাইল ১৩০ মিটার গভীর। এটি দেশের নদীতে গভীরতম পাইল। উভয় পাড়ে ৭ কিলোমিটার জুড়ে নির্মাণ করা হয় সংযোগ সড়ক। পিলারের পাশে স্থাপন করা হয়েছে নিরাপত্তা পিলার। উপকেন্দ্রের মাধ্যমে সেতুতে বিদ্যুৎ সরবরাহ করা হয়। এছাড়াও সৌর বিদ্যুতের ব্যবস্থা করা হয়েছে। এ সেতুতে ‘সেতুর স্বাস্থ্য পর্যবেক্ষণব্যবস্থা’ স্থাপন করা হয়। এতে বজ্রপাত, ভূমিকম্পসহ প্রাকৃতিক দুর্যোগ কিংবা অতিরিক্ত পণ্যবোঝাই যানবাহন চলাচলে সেতুর কোনো ক্ষতির আশঙ্কা তৈরি হলে আগেভাগেই সংকেত পাওয়া যাবে।
হাইফা বন্দর
হাইফা বন্দর (হিব্রু: נמל חיפה) হল ইসরাইলের তিনটি প্রধান বৃহত্তম আন্তর্জাতিক সমুদ্রবন্দরের মধ্যে একটি, অন্য দুটি হল আশদোদ বন্দর এবং ইয়ালাত বন্দর। এটি একটি প্রাকৃতিক গভীর জলের পোতাশ্রয় যা সারা বছর ধরে পরিচালনা করা হয়, এবং যাত্রী এবং বাণিজ্যিক উভয় জাহাজ পরিসেবা প্রদান করে। এটি মালভূমির পরিমাণ অনুযায়ী পূর্বাংশের ভূমধ্যসাগরীয় বৃহত্তম বন্দর এবং এটি বছরে ২৬ মিলিয়ন টন পণ্যসম্ভার পরিচালনা করে। হাইফার মধ্যে ক্রুজ জাহাজ ডেকে বছরে ৫,০০০ জাহাজের ক্রমবর্ধমান সংখ্যা সহ, বন্দরে ১,০০০ জনের উপর নিযুক্ত। হাইফা বন্দরটি হাইফা শহরের কেন্দ্রস্থল উপকূলে উত্তরে ভূমধ্যসাগরের উত্তরে অবস্থিত এবং নগরটির কেন্দ্রীয় তীর বরাবর প্রায় ২ কিলোমিটার পর্যন্ত বিস্তৃত, সামরিক, শিল্প ও বাণিজ্যিক অঞ্চল থেকে পরবর্তীকালের-ছোট যাত্রী ক্রুজিং সুবিধা থেকে শুরু করে।
ইতিহাস
হাইফা বন্দরের হাইফা উপসাগর প্রাগৈতিহাসিক সময় থেকে নাবিকদের জন্য একটি আশ্রয় হয়েছে। যখন ১০০ খ্রিষ্টাব্দে ক্রুসেডাররা হাযইফা জয় করে, তখন এটি গালিলের রাজধানী তিবিরিয়া নামে একটি গুরুত্বপূর্ণ শহর ও প্রধান বন্দর হয়ে ওঠে। মমলুকের রাজত্বকালে বন্দর দুর্ভোগে পড়ে এবং ১৮ শতকের একটি পাইরেট খালের খ্যাতি অর্জন করে।
সুবিধা
হাইফা বন্দর অনেক পণ্যসম্ভার টার্মিনাল আছে, এবং একযোগে অনেক জাহাজ সার্ভিসিং করতে সক্ষম। একটি রেলপথ মালবাহী টার্মিনাল পোর্ট ভিতরে এবং সারা দেশে পণ্য পরিবহনের জন্য ব্যবহার করা হয়। বন্দরটি একটি যাত্রী টার্মিনাল, মাছ ধরার হুইফ, ইয়ট ক্লাব, স্পোর্টস মেরিনা এবং রাসায়নিক টার্মিনালও রয়েছে। ২০১৩ সালে, বন্দর ১.৩৬ মিলিয়ন টিইইউ, এবং সেইসাথে ২৫৩,৫২৪ জন যাত্রী সহ ২৬ মিলিয়ন টন কার্গো পরিবহন করে। বন্দরটি ২০১০ সালে "কারমেল পোর্ট" সম্প্রসারণ প্রোগ্রামে প্রথম পর্যায়ে খোলা হয় যা একটি নতুন পণ্যসম্ভার টার্মিনাল নির্মাণে জড়িত ছিল যার মধ্যে ৯২০০ টিইইউ কনটেইনার জাহাজ (১৫.৫ মিটার ভা ৫১ ফুট) ড্রাফ্ট পরিচালনা করতে সক্ষম একটি ৭০০ মিলিয়ন ঘনফুট) পাশাপাশি একটি দ্বিতীয় ২৫০ মিটার (৮২০ ফুট) ঘূর্ণি প্লাস পাশাপাশি সমর্থন এবং স্টোরেজ এলাকায় খোলার হিসাবে। নতুন সুবিধা ৫০০,০০০ টিইইউ দ্বারা পোর্টের বার্ষিক কন্টেইনার হ্যান্ডলিং ক্ষমতা প্রসারিত করবে। এই নতুন টার্মিনালটি নির্মাণ ১.৮ বিলিয়ন ইসরায়েলি টাকা (প্রায় মার্কিন $ ৫০০ মিলিয়ন) এবং সম্পূর্ণ করতে পাঁচ বছর সময় লাগবে।
বন্দরটি মার্কিন যুক্তরাষ্ট্র ছয়টি ফ্লিট-এর জন্য সুবিধা বজায় রাখে।
যাত্রী টার্মিনাল
পোর্ট ক্রুজ এবং ফেরি যাত্রী বহনকারী একটি আধুনিক যাত্রীবাহী টার্ম রয়েছে। টার্মিনাল একটি অপেক্ষা এলাকা, শুল্কমুক্ত দোকান, স্যুভেনির দোকান, ক্যাফেটেরিয়া, ভ্যাট প্রতিযোগিতা কাউন্টার, মুদ্রা বিনিময়, ফ্রি বেতার ইন্টারনেট, পার্কিং, এবং যাত্রীদের জন্য অন্যান্য পরিষেবা প্রদান করে।
টার্মিনালটির কাছাকাছি এলাকাটি যাত্রীদের জন্য চমৎকার পাবলিক ট্রানজিট সংযোগ প্রদান করে। হাইফা সেন্ট্রাল রেলওয়ে স্টেশনটি টার্মিনালের সংলগ্ন এবং হাইফা অঞ্চলে এবং এর পরের দিনগুলোতে দিনে ২৪ ঘণ্টা প্রতিদিন ২৪ টি যাত্রী ট্রেন চালায়। অতিরিক্ত পাবলিক ট্রানজিট সংযোগগুলি রেলওয়ে স্টেশন বা হাজ্জম রোডের বাস বা ট্যাক্সিতে পাওয়া যায়, যা হাটহাওয়ারের প্রধান ঘুরে অবস্থিত, যা স্টেশনটির সামনে অবস্থিত। কারমেলিট এর কিকার প্যারিস সাবওয়ে স্টেশন হাঁটার দূরত্ব মধ্যে এবং এছাড়াও কর্মিল পর্বত উপরে সুবিধাজনক প্রবেশাধিকার অনুমতি দেয়।
দ্য অ্যাপেল ট্রি (গল্প)
"দ্য অ্যাপেল ট্রি" ১৯১৬ সালে জন গ্ল্যাসওর্থি এর তৈরি একটি গল্প। যা বিভিন্ন মাধ্যমে অনেকবার সংযোজিত হয়েছে।
তিলকপুর ইউনিয়ন, নওগাঁ সদর
তিলকপুর ইউনিয়ন বাংলাদেশের রাজশাহী বিভাগের নওগাঁ জেলার সদর উপজেলার অন্তর্গত একটি ইউনিয়ন।
শিক্ষা
শিক্ষার হার :
জনপ্রতিনিধি
বর্তমান চেয়ারম্যান-
ধোপাছড়ি ইউনিয়ন
ধোপাছড়ি বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
আয়তন
ধোপাছড়ি ইউনিয়নের আয়তন ১৪,২৭৭ একর (৫৭.৭৮ বর্গ কিলোমিটার)। এটি চন্দনাইশ উপজেলার সবচেয়ে বড় ইউনিয়ন।
জনসংখ্যার উপাত্ত
২০১১ সালের আদমশুমারি অনুযায়ী ধোপাছড়ি ইউনিয়নের মোট জনসংখ্যা ১০,১৭৫ জন। এর মধ্যে পুরুষ ৫,০৭৫ জন এবং মহিলা ৫,১০০ জন। মোট পরিবার ২,০৭৬টি।
অবস্থান ও সীমানা
চন্দনাইশ উপজেলার সমগ্র পূর্বাংশ জুড়ে ও সর্ব-উত্তরে ধোপাছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের পশ্চিমে দোহাজারী পৌরসভা, হাশিমপুর ইউনিয়ন, কাঞ্চনাবাদ ইউনিয়ন, পটিয়া উপজেলার কচুয়াই ইউনিয়ন ও হাইদগাঁও ইউনিয়ন; উত্তরে রাঙ্গুনিয়া উপজেলার পদুয়া ইউনিয়ন; পূর্বে সাতকানিয়া উপজেলার পুরানগড় ইউনিয়ন, বান্দরবান জেলার বান্দরবান সদর উপজেলার কুহালং ইউনিয়ন ও বান্দরবান পৌরসভা এবং দক্ষিণে দোহাজারী পৌরসভা ও সাতকানিয়া উপজেলার পুরানগড় ইউনিয়ন অবস্থিত।
প্রশাসনিক কাঠামো
ধোপাছড়ি ইউনিয়ন চন্দনাইশ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। তবে চন্দনাইশ থানার আওতায় ধোপাছ‌ড়িতে একটি পুলিশ তদন্ত কেন্দ্র রয়েছে। এ‌টি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:
ইতিহাস
১৯৭৩ সালের পূর্বে ধোপাছড়ি দোহাজারী ইউনিয়নের অন্তর্গত একটি গ্রাম ছিল। দোহাজারী ইউনিয়ন থেকে ১৯৭৩ সালে বিভক্ত করে ধোপাছড়ি ইউনিয়ন প্রতিষ্ঠা করা হয়। ধোপাছড়ি ইউনিয়ন পূর্বে পটিয়া উপজেলাধীন ২৪নং (ক) ধোপাছড়ি ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ১০নং ধোপাছড়ি ইউনিয়ন পরিষদ নামে প্রতিষ্ঠিত।
শিক্ষা ব্যবস্থা
২০১১ সালের আদমশুমারি অনুযায়ী ধোপাছড়ি ইউনিয়নের সাক্ষরতার হার ৩০.৩%। এ ইউনিয়নে ১টি মাধ্যমিক বিদ্যালয়, ১টি মাদ্রাসা ও ৬টি প্রাথমিক বিদ্যালয় রয়েছে।
যোগাযোগ ব্যবস্থা
ধোপাছড়ি ইউনিয়নে যোগাযোগের প্রধান সড়ক খাঁনহাট-ধোপাছ‌ড়ি-বান্দরবান সড়ক এবং দিয়াকুল-চি‌ড়িংঘাটা-ধোপাছ‌ড়ি-বান্দরবান সড়ক। যোগাযোগ মাধ্যম ভাড়ায় চা‌লিত মোটর সাইকেল, সিএন‌জি চা‌লিত অটোরিক্সা, মা‌হিন্দ্রা ও অন্যান্য।
ধর্মীয় উপাসনালয়
ধোপাছড়ি ইউনিয়নে ১৬টি মসজিদ, ৬টি বিহার ও ৫টি গীর্জা রয়েছে।
খাল ও নদী
ধোপাছড়ি ইউনিয়নের দক্ষিণ-পূর্ব সীমারেখা দিয়ে বয়ে চলেছে সাঙ্গু নদী। এছাড়া এ ইউনিয়নের উপর দিয়ে প্রবাহিত হচ্ছে ধোপাছড়ি খাল, গণ্ডামারা খাল, চাপাছড়ি খাল, মাইনী খাল, মংলা খাল, চেকখানি খাল এবং দোকানদা খাল।
আবু হানিফা
আবু হানিফা আল-নোমান ইবনে সাবিত ইবনে যুতা ইবনে মারযুবান (৬৯৯ — ৭৬৭ সাল/৮০ — ১৪৮ হিজরি, نعمان بن ثابت بن زوطا بن مرزبان), উপনাম ইমাম আবু হানিফা নামেই সমধিক পরিচিত, ছিলেন ফিকহশাস্ত্রের একজন প্রখ্যাত বিশেষজ্ঞ এবং হিজরী প্রথম শতাব্দীর একজন গুরুত্বপূর্ণ ইসলামী ব্যক্তিত্ব। ইমাম আবু হানিফার বিষয়ে চতুর্থ খলিফা দোয়া করেছিলেন। ইসলামী ফিকহের সর্বাধিক প্রসিদ্ধ ও পরিচিত চারটি "সুন্নি মাযহাবের" একটি “হানাফি মাযহাব”-এর প্রধান ব্যক্তিত্ব ছিলেন তিনি। তিনি তার জ্ঞান এবং সম্মানের কারণে সুন্নি ইসলামে আল-ইমাম আল-আজম ("সর্বশ্রেষ্ঠ ইমাম") নামে পরিচিত। এই উপাধি ইমাম আবু হানিফা ব্যতীত ইসলামের ইতিহাসে আর কাউকে দেয়া হয়নি।
জন্ম, নাম ও বংশধর
উমাইয়া খলিফা আবদুল মালিক ইবনে মারওয়ানের রাজত্বকালে ইমাম আবু হানিফা ইরাকের কুফা নগরীতে জন্মগ্রহণ করেন।  তার ছয় বছর বয়সে আবদুল মালিক মৃত্যুবরণ করেন। ষোল বছর বয়সে তিনি পিতার সাথে হজ্জে গিয়েছিলেন। তার পিতা সাবিত বিন যুতী কাবুল, আফগানিস্তানের একজন ব্যবসায়ী ছিলেন। তার পিতার বয়স যখন ৪০ বছর তখন আবু হানিফা জন্মগ্রহণ করেন। বংশধরের দিক থেকে তাকে অ-আরবীয় বলে ধরা হয়ে থাকে কারণ তার দাদার নামের শেষে যুতী। প্রখ্যাত মুসলিম ইতিহাসবিদ খতীবে বাগদাদী আবু হানিফার নাতি ইসমাইল বিন হাম্মাদের বক্তব্য থেকে আবু হানিফার বংশ ব্যাখা দেন। অন্য আরেক ইতিহাসবিদ হাম্মাদ আবু হানিফাকে পারসিক বংশোদ্ভূত বলে দাবি করেন।  আবু হানিফার বংশ নিয়ে অনেক ব্যাখ্যা পাওয়া যায় তবে সবচেয়ে বেশি পরিচিত ও নির্ভরযোগ্য মত হলো তিনি কাবুলের পারসিক বংশোদ্ভূত।
শিক্ষা
প্রথমত তিনি কুফা শহরেই অধ্যয়ন শুরু করেন ইলমে কালাম নামক দর্শন ও আধুনিক ভাষাবিজ্ঞান শাস্ত্রে। কিন্তু, এর বিভিন্ন শাখায় ব্যুৎপত্তি অর্জনের পর তা ছেড়ে দিয়ে ২০ বছর বয়সে তিনি ফিকহ্ ও হাদীস শাস্ত্রের গভীর অধ্যয়নে মনোনিবেশ করেন। তিনি হাম্মাদ ইব্‌ন যাইদকে তাঁর প্রধান শিক্ষক হিসেবে বেছে নেন। হাম্মাদ ছিলেন ঐ সময়ে হাদীসের শ্রেষ্ঠ বিশেষজ্ঞদের অন্যতম। তাঁর তত্ত্বাবধানে ইমাম আবু হানীফাহ আঠারো বছর শিক্ষা লাভ করেন। এ সময়ে তিনি নিজেই শিক্ষাদানের যোগ্যতা অর্জন করেন। তবে হিজরি ১২৪ সালে (৭৪২ খ্রীঃ) হাম্মাদের মৃত্যুর আগ পর্যন্ত তিনি তাঁর ছাত্র হিসেবেই থেকে যান। তারপর চল্লিশ বছর বয়সে আবু হানীফাহ তাঁর শিক্ষকের স্থান লাভ করেন এবং কুফার শ্রেষ্ঠতম বিশেষজ্ঞে পরিণত হন।
প্রাথমিক জীবন বা ব্যবসায়িক জীবন
ইমাম আবু হানিফার প্রাথমিক জীবন কেমন ছিল এ বিষয়ে ঐতিহাসিকগণ বেশি কিছু উদ্ধৃত করেননি। তিনি ছিলেন একজন প্রসিদ্ধ কাপড় ব্যবসায়ী। ইমাম আবু সতাঁর তত্ত্বাবধানে ইমাম আবু হানীফাহ আঠারো বছর শিক্ষা লাভ করেন। এ সময়ে তিনি নিজেই শিক্ষাদানের যোগ্যতা অর্জন করেন। তবে হিজরি ১২৪ সালে (৭৪২ সাল) হাম্মাদের মৃত্যুর আগ পর্যন্ত তিনি তাঁর ছাত্র হিসেবেই থেকে যান। তারপর চল্লিশ বছর বয়সে আবু হানীফাহ তাঁর শিক্ষকের স্থান লাভ করেন এবং কুফার শ্রেষ্ঠতম বিশেষজ্ঞে পরিণত হন। বিস্তৃত অঞ্চলব্যপী বিপুল পরিমাণ মূল্যবান রেশমী কাপড়ের আমদানি ও রফতানি হতো। পৈত্রিক এই ব্যবসার সুবাদেই তিনি প্রচুর বিত্তের মালিক ছিলেন। তৎকালীন বিশিষ্ট ওলামাগণের মধ্যে সম্ভবত তিনিই ছিলেন প্রথম ব্যক্তি যিনি রাষ্ট্রীয় পৃষ্ঠপোষকতা বা বিত্তবানদের হাদিয়া-তোহফা প্রাপ্তির পরোয়া না করে নিজ উপার্জনের দ্বারা জীবিকা নির্বাহ, এলেমের সেবা এবং তার নিকট সমবেত গরীব শিক্ষার্থীদের যাবতীয় ব্যয়ভার নির্বাহ করার ব্যবস্থা করতেন। ১৬ বছর বয়সে তিনি পিতৃহারা হন। পিতা ছিলেন একজন প্রতিষ্ঠিত ব্যবসায়ী। তার মৃত্যুর পর এই ব্যবসার দায়িত্ব নিতে হয় যুবক ইমাম আবু হানিফাকে।
তার অসামান্য দক্ষতা ও নিষ্ঠায় ব্যবসা প্রসারিত করার পাশাপাশি কাপড় তৈরির এক কারখানা স্থাপন করেন। যা কিছু দিনের মধ্যেই অনন্য হয়ে ওঠে। ব্যবসায় তার সততার পরিচয় পেয়ে দিগ্বিদিক থেকে লোকেরা তার দোকানে ভিড় জমাতেন। এভাবে তিনি জন মানুষের কাছে ব্যাপকভাবে পরিচিত লাভ করলেন। ইমাম শাবী রহ. তাকে ইলমের ব্যাপারে উৎসাহিত করার আগ পর্যন্ত তিনি এ ব্যবসাকেই নিজের ক্যারিয়ার হিসেবে নিয়েছিলেন।
ব্যবসা জীবন থেকে শিক্ষা জীবনে পদার্পণ
কিশোর বয়স থেকেই ইমাম সাহেব পিতার ব্যবসার কাজে যোগ দিয়েছিলেন। ব্যবসায়িক কাজেই তাকে বিভিন্ন বাজার ও বাণিজ্যকেন্দ্রে যাতায়াত করতে হতো। ঘটনাচক্রে একদিন ইমাম শাবীর রহ.-এর সাথে তার সাক্ষাত হয়ে যায়। প্রথম দর্শনেই ইমাম শাবী আবু হানিফার নিষ্পাপ চেহারার মধ্যে প্রতিভার স্ফুরণ লক্ষ্য করেছিলেন।
তিনি জিজ্ঞেস করলেন, হে বৎস! তুমি কি কর? এ পথে তোমাকে সব সময় যাতায়াত করতে দেখি? ইমাম সাহেব জবাব দিলেন, আমি ব্যবসা করি। ব্যবসার দায়িত্ব পালনার্থেই ব্যবাসায়ীদের দোকানে দোকানে আমাকে যাওয়া-আসা করতে হয়। ইমাম শাবী রহ. পুনরায় জিজ্ঞেস করলেন, এটা তো তোমার লেখাপড়ার বয়স। কোন আলেমের শিক্ষায়তনেও কি তোমার যাতায়াত আছে? আবু হানিফা সরলভাবেই জবাব দিলেন, সেরূপ সুযোগ আমার খুব কমই হয়। কিছুক্ষণ আলাপ-আলোচনার মাধ্যমেই ইমাম শাবী আবু হানিফাকে জ্ঞানার্জনে মনোযোগী হওয়ার প্রতি আগ্রহী করে তুললেন। ইমাম আবু হানিফা বলেন, ইমাম শাবীর রহ.-এর সেই আন্তরিকতাপূর্ণ উপদেশবাণী গুলো আমার অন্তরে গভীরভাবে রেখাপাত করল এবং এরপর থেকেই আমি বিপনীকেন্দ্রগুলোতে আসা-যাওয়ার পাশাপাশি বিভিন্ন শিক্ষা কেন্দ্রেও যাতায়াত শুরু করলাম। এ সময় আবু হানিফা রহ.-এর বয়স ছিল উনিশ বা বিশ বছর।
হাদিসশাস্ত্রের শিক্ষা গ্রহণ
ফিকাহ অধ্যায়নের পর তিনি হাদিস শিক্ষার জন্য তদানিন্তন হাদিস বেত্তাদের খিদমতে হাজির হন এবং শিক্ষা লাভ করেন। তখনও কোন প্রনিধান যোগ্য হাদিস গ্রন্থ সংকলিত হয়নি। কোন একজন মুহাদ্দিস সকল হাদিসের হাফিজ ছিলেন না। প্রথমে তিনি কুফায় অবস্থানরত মুহাদ্দিসদের থেকে হাদিস শেখেন। এরপর তিন বসরা যান। সেখানে হজরত কাতাদাহ রহ.-এর খিদমতে হাজির হন এবং হাদিসের দরস হাসিল করেন। তারপর ইমাম আবু হানিফা রহ. হজরত শুবা রহ.-এর দরসে যোগ দেন। তাকে হাদিস শাস্ত্রে ‘আমিরুল মুমিনিন’ বলা হয়। কুফা ও বসরার পর ইমাম আবু হানিফা হারামাইন শরিফাইন এর দিকে দৃষ্টিপাত করেন। প্রথমে তিনি মক্কা গেলেন এবং সেখানে তিনি হাদিসবিদ হজরত আতা ইবনে আবু রিবাহ রহ. -এর দরবারে যান এবং দরসে শামিল হয়ে শিক্ষা অর্জন করেন। ১১৫ হিজরিতে আতা রহ. মৃত্যুবরণ করলে তিনি মক্কায় চলে আসেন এবং হজরত ইকরামা রহ.-এর কাছ থেকেও হাদিসের সনদ লাভ করেন।
হাফেজ মুহাম্মদ ইউসুফ সালেহি শাফেয়ি (রহ.) বলেন,
ইমাম আবু হানিফা (রহ.) হাদিসের বড় বড় হাফেজ ও শীর্ষদের অন্তর্ভুক্ত। তিনি যদি হাদিসের প্রতি খুব বেশি মনোযোগী না হতেন ও ব্যুৎপত্তিসম্পন্ন না হতেন, তাহলে ফিকহের মাসআলা-মাসাইল বের করা তাঁর পক্ষে সম্ভব হতো না।
--- তাবাকাতুল হুফফাজ, আল হাদিস ওয়াল মুহাদ্দিসুন, পৃষ্ঠা-২৮৪
মুহাদ্দিস ইয়াহিয়া ইবনে মুঈনকে যখনই ইমাম আবু হানিফা (রহ.) সম্পর্কে জিজ্ঞেস করা হতো, তখনই তিনি বলতেন :'
তিনি নির্ভরযোগ্য, বিশ্বস্ত, ভুলভ্রান্তিমুক্ত। হাদিসের ব্যাপারে কেউ তাঁকে দুর্বল বা অগ্রহণযোগ্য বলেছেন বলে আমি শুনিনি।
--- উমদাতুল কারি, দ্বিতীয় খণ্ড পৃষ্ঠা : ১২
হাফেজ আবু নঈম ইসফাহানি (রহ.) বলেন :
আমি ইমাম আবু হানিফার কাছে একটি ঘরে উপস্থিত হলাম, যা কিতাবে পরিপূর্ণ ছিল। জিজ্ঞেস করলাম, এগুলো কিসের কিতাব? প্রত্যুত্তরে বলেন, হাদিসের।
--- উকুদুল জাওয়াহিরিল হানিফা প্রথম খণ্ড, পৃষ্ঠা : ২৩
সাহাবিদের দর্শন
উম্মতের সর্বসম্মতিক্রমে ইমাম আবু হানিফা একজন তাবেই ছিলেন। আল্লামা ইবনে হাজার মক্কী বলেন, ইমাম আবু হানিফা নিম্নে উল্লেখিত সাহাবিদের সাক্ষাৎ লাভ করেন:
ফিকহ শাস্ত্রের আবিষ্কারক
ইমাম আবু হানিফা ফিকহ শাস্ত্রের আবিষ্কারক ছিলেন। ফিকহ ও ইসলামী আইন সংকলন ও সম্পাদনার জন্য তিনি ৪০ জন ফকিহ নিয়ে এক আইনজ্ঞ কাউন্সিল প্রতিষ্ঠা করেন। ঐযুগে যেসব মাসয়ালা-মাসায়িল সংকলন হয়েছিল, তার সংখ্যা ১২ লাখ ৭০ হাজারের ঊর্ধ্বে। ফিকহ শাস্ত্রে তার অবদানের ব্যাপারে ইমাম শাফেয়ি বলেন, ফিকহ শাস্ত্রের সব মানুষ ছিলেন আবু হানিফার পরিবারভুক্ত।
ইমাম মালেক বলেন, আবু হানিফা এমন এক ব্যক্তি, তিনি যদি ইচ্ছা করতেন, এই স্তম্ভটিকে সোনা প্রমাণিত করবেন, তবে নিঃসন্দেহে তিনি তা করতে সক্ষম। তাই ইমাম আবু হানিফার নামযুক্ত মাসয়ালাগুলো ও মাযহাব দ্রুত সারা পৃথিবীতে ছড়িয়ে পড়ে।
হাদিস শাস্ত্রে অবদান
ইমাম আবু হানিফা হাদিস শাস্ত্রে অতুলনীয় জ্ঞানের অধিকারী ছিলেন। তিনি চার হাজার শাইখ থেকে হাদিস সংগ্রহ করেছেন।
ইমাম বুখারীর অন্যতম ওস্তাদ মক্কী বিন ইব্রাহীম, যার সনদে ইমাম বুখারী বেশির ভাগ 'সুলাসিয়াত' হাদিস বর্ণনা করেছেন। এই মক্কী বিন ইব্রাহীম ইমাম হানিফা-এর ছাত্র। তিনি ইমাম আবু হানিফা সম্পর্কে বলেন, আবু হানিফা তার সময়কালের শ্রেষ্ঠ আলেম ছিলেন। আবিদ ইবনি সালিহ বলেন, ইমাম আবু হানিফা হাদিসের নাসিখ ও মানসুখ নির্ণয়ের ব্যাপারে খুব সতর্ক ছিলেন।' ইমাম আবু হানিফা তার শহরে যেসব হাদিস পৌঁছেছে তার মধ্যে মুহাম্মাদের তিরোধানের সময়কার সর্বশেষ আমল কী ছিল সেসব তার মুখস্থ ছিল।
ইয়াহিয়া ইবনে নাসর বলেন, একদিন আমি ইমাম আবু হানিফা-এর ঘরে প্রবেশ করি। সেখানে তার কিতাব ভরপুর ছিল। আমি জিজ্ঞাসা করলাম এগুলো কী? তিনি বললেন, এগুলো সব হাদিসের কিতাব, যার মধ্যে আমি সামান্য কিছু বর্ণনা করেছি, সেগুলো ফলপ্রদ।
কাজীর পদ প্রত্যাখান
৭৬৩ সালে আব্বাসীয় বংশের আল-মনসুর আবু হানিফাকে রাজ্যের প্রধান বিচারপতি হিসেবে নিয়োগের প্রস্তাব দেন কিন্তু স্বাধীনভাবে থাকার জন্য তিনি প্রস্তাব প্রত্যাখান করেন। তার পরিবর্তে তার ছাত্র আবু ইউসুফকে প্রধান বিচারপতির দায়িত্ব দেওয়া হয়। প্রস্তাব প্রত্যাখানের ব্যাপারে আবু ইউসুফ আল মনসুরকে ব্যাখা দেন তিনি নিজেকে এই পদের জন্য উপযুক্ত মনে করছেন না। আল-মনসুরের এই পদ প্রস্তাব দেওয়ার পেছেনে তার নিজস্ব কারণ ছিল, আবু হানিফা প্রস্তাব প্রত্যাখান করার পর মনসুর তাকে মিথ্যাবাদী হিসেবে অভিযুক্ত করেন। এই অভিযোগের ব্যাখ্যায় আবু হানিফা বলেন, “আমি যদি মিথ্যাবাদী হই তাহলে প্রস্তাব প্রত্যাখান করার ব্যাপারে আমার মতামত সঠিক, কারণ কীভাবে আপনি প্রধান বিচারপতির পদে একজন মিথ্যাবাদীকে বসাবেন।” এই ব্যাখ্যার উত্তরে আল-মনসুর আবু হানিফাকে গ্রেফতার করেন ও তাকে নির্যাতন করে কারাগারে বন্দি করে রাখা হয়। এমনকি বিচারকরা সিদ্ধান্ত নিতেন কে তার সাথে দেখা করতে পারবে।
মৃত্যু
৭৬৭ সালে আবু হানিফা কারাগারে মৃত্যুবরণ করেন। তার মৃত্যুর কারণ পরিষ্কার নয়। কেউ কেউ বলেন আবু হানিফা আল মনসুরের বিরুদ্ধে সশস্ত্র বিদ্রোহের চেষ্টা করেন এ জন্য তাকে জেলখানার ভেতর মৃত্যুদন্ড দেওয়া হয়। এটা বলা হয়ে থাকে যে, আবু হানিফার জানাযায় অনেক লোক সমাগম হয়েছিল। ইতিহাসবিদ খাতিবে বাগদাদী এর পক্ষ থেকে বলা হয় তার জন্য লোকজন মৃত্যুর ২০ দিন পর্যন্ত প্রার্থনা করেছিল। পরবর্তীতে, অনেক বছর পর বাগদাদের পাশে আধামিয়াতে আবু হানিফ মসজিদ নামে একটি মসজিদ প্রতিষ্ঠা করা হয় আবু হানিফার নামে।
ইমাম আবূ হানীফার ওফাতের খবর পেয়ে ইমাম শুবা বলেন :
তাঁর সাথে কূফার ফিকহও চলে গেল, আল্লাহ আমাদেরকে ও তাঁকে রহমত করুন। - ইবন আব্দুল বার্র, আল-ইনতিকা ১/১২৬-১২৭
১৫০৮ সালে সাফাভি সম্রাজ্যের শাহ ইসমাইল আবু হানিফা ও আব্দুল কাদের জিলানীর মাজার এবং অন্যান্য সুন্নি নিদর্শন ধ্বংস করে দেন। ১৫৩৩ সালে উসমানীয়রা পুনরায় ইরাক দখল করে ও মাজারসহ অন্যান্য সুন্নি নিদর্শন পুনর্নির্মাণ করে।
সম্মাননা
ইমাম শাফিঈ -র মতে: যে ব্যক্তি ফেকাহর জ্ঞান অর্জন করতে চায়, সে যেন ইমাম আবু হানিফা এবং তার ছাত্রদের সান্নিধ্য লাভ করে। কারণ ফেকাহর ব্যাপারে সকলেই আবু হানিফা-র মুখাপেক্ষী। ইমাম আবু ইউসুফ বলেন, ' ইমাম আবু হানিফা কেবলমাত্র কারাগারে বসেই ১২ লক্ষ ৯০ হাজারের অধিক মাসয়ালা লিপিবদ্ধ করেছেন'।
করতোয়া এক্সপ্রেস
করতোয়া এক্সপ্রেস (ট্রেন নং ৭১৩/৭১৪) সান্তাহার রেলওয়ে স্টেশন থেকে বুড়িমারী রেলওয়ে স্টেশন পর্যন্ত চলাচল কারী একটি আন্তঃনগর ট্রেন। এটি উত্তরবঙ্গের জনপ্রিয় একটি আন্তঃনগর ট্রেন।
রুট এবং যোগাযোগ
করতোয়া এক্সপ্রেস বাংলাদেশ রেলওয়ে পশ্চিম জোনের আওতায় চলা একটি আঞ্চলিক ট্রেন ব্যবস্হা। এই ট্রেনটি উত্তরবঙ্গের ৫ টি জেলা, যথা-নওগাঁ, বগুড়া (রাজশাহী বিভাগ), গাইবান্ধা, রংপুর এবং লালমনিরহাট জেলা (রংপুর বিভাগ) জেলাগুলোকে স্পর্শ করছে। তারমধ্যে বগুড়া, গাইবান্ধা এবং লালমনিরহাট জেলা সদর স্টেশন এই ট্রেনের রুটের আওতায়। সান্তাহার জংশন - গাইবান্ধা-লালমনিরহাট-বুড়িমারী প্রায় ২৭০ কিঃমি, সম্পূর্ণ মিটার গেজ রেল রুট এটি।
ইতিহাস
রাষ্টপতি হুসেইন মুহাম্মদ এরশাদ-এর শাসনামলে বাংলাদেশে সর্বপ্রথম আন্তঃনগর ট্রেনের যাত্রা শুরু হয়। প্রথম দিকে যে কয়েকটি আন্তঃনগর ট্রেন উদ্বোধন হয় তার মধ্যে করতোয়া এক্সপ্রেস একটি। করতোয়া এক্সপ্রেস উদ্বোধন হয় ১৭ মার্চ ১৯৮৬ খ্রিষ্টাব্দে।
করতোয়া এক্সপ্রেস বাংলাদেশ রেলওয়ের একটি পুরাতন ট্রেন। দীর্ঘ ৩৪ বছর ধরে বাংলাদেশ রেলওয়েতে যাত্রীসেবা দিয়ে আচ্ছে। করতোয়া এক্সপ্রেস ট্রেনটি মোট তিনটি রুটে চলাচল করেছে। বর্তমান রুট হচ্ছে সান্তাহার জংশন - গাইবান্ধা- লালমনিরহাট-বুড়িমারী রুটে। প্রথম অবস্থায় ট্রেনটি সান্তাহার জংশন থেকে তিস্তা মুখঘাট যেতো। যমুনাসেতু হওয়ার আগে ঢাকার সাথে উত্তরবঙ্গের ৮ রংপুর, দিনাজপুর বাকি ৮ জেলার সাথে রেলযোগাযোগের জন্য গাইবান্ধার সাঘাটা উপজেলায় রেলফেরি ব্যবস্হা ছিলো। যা ওপারের জামালপুর জেলার দেওয়ানগঞ্জ/বাহাদুরাবাদ ঘাটের সাথে সংযোগ ছিলো। এবং যাএী পারাপারের জন্য ছিলো রেলওেয়ের বিশেষ ব্যবস্হা। যদিও এখন যমুনা সেতু হয়েছে। তাই ফেরি ব্যবস্হা এখন বন্ধ। পরবর্তীতে করতোয়ার রুট পরিবর্তন করে বোনারপাড়া-গাইবান্ধা হয়ে লালমনিরহাট পর্যন্ত নিয়ে আসে এবং সর্বশেষ ২০১২ সালে,স্থলবন্দর বুড়িমারী পর্যন্ত বর্ধিত করে এবং বুড়িমারী রেল রুটে এটাই একমাত্র আন্তঃনগর ট্রেন।
সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)
যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
রোলিং স্টক
করতোয়া এক্সপ্রেস ট্রেনটির জন্য MEM-14 ২৩ ক্লাস এবং MEM-14 ২৪ ক্লাস লোকোমোটিভ নির্ধারিত। যেগুলো যথাক্রমে ৫১ এবং ৪২ বছর আগে কানাডা থেকে আমদানি করা হয়েছে। বর্তমানে এইটি আন্তঃনগর দোলনচাঁপা এক্সপ্রেস এর ৩০০০ শ্রেণীর locomotive দারা পরিচালিত হচ্ছে।
আবু হানিফা
সম্মাননা
নুমান ইবন সাবিত বিজ্ঞ আলিম ছিলেন, ইলমের বিশুদ্ধতা নির্ণয়ে সচেতন ছিলেন। কোনো বিষয়ে রাসূলুল্লাহ সা. থেকে থেকে কোনো হাদীস সহীহ বলে প্রমাণিত হলে তিনি তা পরিত্যাগ করে অন্য দিকে যেতেন না। - ইবন আব্দুল বার্র, আল-ইনতিকা, পৃ. ১২৮
করতোয়া এক্সপ্রেস
ট্রেনের আসন ব্যবস্হা
ট্রেনটিতে দুই ধরনের আসন ব্যবস্হা রয়েছে। একটি চেয়ারকোচ সার্ভিস এবং অপরটি সাধারণ সার্ভিস।
আবু হানিফা
সম্মাননা
ইমাম ইবনুল মোবারক বলেন :
আমাদের নিজেদের বিষয়ে আল্লাহকে মিথ্যা বলব না! ফিকহের বিষয়ে আমাদের ইমাম আবূ হানীফা এবং হাদীসের বিষয়ে আমাদের ইমাম সুফইয়ান সাওরী। আর যখন দুজন কোনো বিষয়ে একমত হন তখন আমরা তাঁদের বিপরীতে আর কাউকে পরোয়া করি না।’’... ‘‘আল্লাহ যদি আমাকে আবূ হানীফা এবং সুফইয়ান সাওরী দ্বারা উদ্ধার না করতেন তাহলে আমি সাধারণ মানুষই থাকতাম।’’ ‘‘আবূ হানীফা মানুষদের মধ্যে শ্রেষ্ঠ ফকীহ।’’ - সাইমারী, আখবারু আবী হানীফা, পৃ. ১৪০; খতীব বাগদাদী, তারীখ বাগদাদ ১৩/৩৩৭; যাহাবী, সিয়ারু আ’লামিন নুবালা ৬/৩৯৮।
গ্রন্থাবলী
পরিচিত ২০টি প্রসিদ্ধ গ্রন্থের নাম উল্লেখ করা হলো:
চরিমায়া তামাং
চরিমায়া ("অনু") তামাং হলেন একজন নেপালি সমাজকর্মী এবং নারীপাচার বিরোধী সক্রিয়কর্মী।   তিনি নেপাল ভিত্তিক বেসরকারি সংস্থা শক্তি সমুহ-এর প্রতিষ্ঠাতা। সংস্থাটি ভারতের বিভিন্ন যৌনপল্লি থেকে উদ্ধারকৃত নারীদের দ্বারা গঠিত এবং এটি নারী পাচারের বিরুদ্ধে কাজ করে থাকে। প্রতিষ্ঠানটি সালে ২০১৩ সালে রামোন ম্যাগসেসে পুরস্কারেও ভূষিত হয়েছে। যৌনকর্মী হিসাবে যৌনপল্লীতে কাজ করার জন্য ১৬ বছর বয়সে তিনি ভারতে বিক্রি হয়েছিলেন। ১৯৯৬ সালে ভারত সরকার তাকে সহ আরো ২০০ জন নেপালি নারীকে উদ্ধার করেছিল। এর আগে তিনি যৌনপল্লীতে ২২ মাস অতিবাহিত করেছিলেন। নেপালে ফিরে যাওয়ার পরে তাকে তার সম্প্রদায় থেকে বরখাস্ত করা হয়েছিল। পরবর্তীতে ২০০০ সালে তিনি এবং তার মত অন্যান্য ১৫ জন মিলে শক্তি সমুহ নামে একটি বেসরকারি সংগঠন প্রতিষ্ঠা করেছিলেন।
আল ইসাবা ফি তাময়িজ আল সাহাবা
আল-ইসাবাহ ফাই তমাইজ আল সাহাবাহ (আরবী : الأصباح في تامز الصحابة, সঙ্গীদের সান্নিধ্যে সকাল) ইবনে হাজার আল আসকালানীর বহুবিধ তাফসীর সুন্নি হাদীস সংগ্রহ গ্রন্থ। মুহাম্মদ যুগের সাহাবীদের ইতিহাস বর্ণনা করার জন্য পরিচিত এই বইটি। এই বইটিতে মুহাম্মদের জীবনী, মুহাম্মদের সাহাবাদের জীবনী, মুহাম্মাদের সমস্ত স্ত্রীদের জীবনী এবং তাবিউন জীবনী অন্তর্ভুক্ত রয়েছে।
ইতিহাস
ইবনে হাজার আসক্বালানী ১৪ শতাব্দীতে আল-ইসাবাহ লিখেছিলেন, তবে এই বইটি প্রকাশিত হয়েছে ১৮৫৬-১৮৭৩ খ্রিষ্টাব্দে। তৎকালীন আরব ইতিহাস, আরবীয় ভূগোলের পরিচয় এখানে করিয়ে দেওয়া হয়েছে। এই বইয়ের লেখক ইসলামী ইতিহাসের অনেকগুলো সূত্রসহ বই লিখেছেন, সুতরাং সেই স্তর অনুসারে এই সংগ্রহশালা বইটিও জনপ্রিয় হয়েছে।
ভাষা
যদিও এই বইটি আরবি ভাষায় লেখা হয়েছে কিন্তু ইবনে হাজার একজন মিশরীয় ছিলেন। তবে আরবি ভাষা ইসলামী অধ্যয়নের জন্য খুব জনপ্রিয় ছিলো। এইজন্য বইটি জনপ্রিয় হয়ে উঠুক এই প্রত্যাশায় আরবি ভাষায় বইটি লেখা হয়েছে। এই বইটি বিশ্বের সর্বত্রই পড়া হচ্ছে।
দ্য পিঙ্ক প্যান্থার
থাম্ব|"টি পিংক প্যান্থার" এর আইকন দ্য পিংক প্যান্থার একটি মার্কিন মিডিয়া ফ্র্যাঞ্চাইজি, মূলত অদক্ষ ফরাসি পুলিশ গোয়েন্দা ইনস্পেক্টর জাক ক্লুজোর উপর নির্মিত কৌতুক-রহস্য চলচ্চিত্র ধারাবাহিক। এটি ১৯৬৩ সালে ধ্রুপদী দ্য পিঙ্ক প্যান্থার চলচ্চিত্র মুক্তির মধ্য দিয়ে শুরু হয়েছিল। ক্লুসো চরিত্রটিতে প্রথম অভিনয় করে এবং এর সাথে অঙ্গাঅঙ্গিভাবে জড়িত ছিলেন পিটার সেলার্স। বেশিরভাগ চলচ্চিত্র হেনরি ম্যানসিনি রচিত আবহ সঙ্গীত সহযোগে ব্লেক এডওয়ার্ডস রচনা ও পরিচালনা করেন। চলচ্চিত্রসমূহে উপস্থাপিত উপাদান এবং চরিত্রগুলো বিভিন্ন বই, কমিক বই এবং অ্যানিমেটেড ধারাবাহিকসহ অন্যান্য মাধ্যমে উপযোগ করা হয়।
এই ধারাবাহিকের প্রথম চলচ্চিত্রের শুরুর দৃশ্যে একটি অ্যানিমেটেড চরিত্র ছিল, যা তৈরি করেছে ডিপ্যাটি-ফ্রেলেং এন্টারপ্রাইজেস। এতে মানচিনির সুরারোপিত "দ্য পিঙ্ক প্যান্থার আবহ সঙ্গীত" ও পিঙ্ক প্যান্থার চরিত্রের দেখা মিলে। হাউলি প্র্যাট ও ফ্রিজ ফ্রেলেঙ্গের তৈরি এই চরিত্রটি ১৯৬৪ সালে দ্য পিঙ্ক ফিঙ্ক দিয়ে যাত্রা শুরু করা তার নিজস্ব কার্টুন ধারাবাহিকের বিষয়বস্তু ছিল। এই কার্টুন ধারাবাহিকটি দ্য পিঙ্ক প্যান্থার শো নামে শনিবার সকালে প্রচারিত হত, যা সে সময়ে টেলিভিশনে শীর্ষ রেটিং অর্জন করে।
সমকামী উভকামী ও রুপান্তরকামীদের ২০১৮ সালে অধিকার
২০১৮ সালে এলজিবিটি আন্দোলনের ইতিহাসে গুরুত্বপূর্ণ ঘটনাসমূহ নিচে উদ্ধৃত হলো
লোরেন্‌ৎস পদক
লোরেন্‌ৎস পদক (Lorentz Medal) তাত্ত্বিক পদার্থবিজ্ঞানে গুরুত্বপূর্ণ অবদানের জন্য রয়েল নেদারল্যান্ডস অ্যাকাডেমি অব আর্টস অ্যান্ড সায়েন্সেস কর্তৃক প্রদত্ত একটি পুরস্কার। প্রতি চার বছর পর পর এই পুরস্কার প্রদান করা হয়। ১৯২৫ সালে হেন্ড্রিক লোরেন্‌ৎসের ডক্টরেটের ৫০তম বার্ষিকী উপলক্ষে এটি প্রতিষ্ঠিত হয়।
লোরেন্‌ৎস পদক বিজয়ীদের অনেকই পরে নোবেল পুরস্কার পেয়েছেন।
নেউয়েন পেরেস
২০১৭ সালে, পেরেস আর্জেন্টিনা অনূর্ধ্ব-১৭ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় চার বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০২২ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
পাত্রিসিও নেউয়েন পেরেস ২০০০ সালের ২৪শে জুন তারিখে আর্জেন্টিনার উর্লিঙ্গামে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
পেরেস আর্জেন্টিনা অনূর্ধ্ব-১৭, আর্জেন্টিনা অনূর্ধ্ব-২০ এবং আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৭ সালে তিনি আর্জেন্টিনা অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় চার বছরে ২৯ ম্যাচে অংশগ্রহণ করে ৩টি গোল এবং একটি শিরোপা জয়লাভ করেছেন।
পেটেন
পেটেন গুয়াতেমালার একটি প্রশাসনিক অঞ্চল। ইহা ভৌগোলিকভাবে উত্তরীয় গুয়াতেমালার দপ্তর আকারে ও বৃহত্তম ১২,৯৬০ বর্গ মাইল (৩৩,৫৬৬ কি.মি.)। এইটি গুয়াতেমালার অঞ্চলের প্রায় এক তৃতীয় হিসেবে গণনা করা হয় এবং এর রাজধানী ফ্লোরেস। ২০০৫ এর জনসংখ্যা ছিল আনুমানিক ৪৫০,০০০।
টিপাইমুখ বাঁধ
টিপাইমুখ বাঁধ, বাংলাদেশ-ভারত সীমান্তের ১০০ কিলোমিটার উজানে ভারতের বরাক নদীর ওপর নির্মিত (২০০৯) একটি বাঁধ। টিপাইমুখ নামের গ্রামে বরাক এবং তুইভাই নদীর মিলনস্থল। এই মিলনস্থলের ১ হাজার ৬০০ ফুট দূরে বরাক নদীতে ১৬২.৮ মিটার উঁচু ও ১ হাজার ৬০০ ফুট দীর্ঘ বাঁধ নির্মাণ করে ১ হাজার ৫০০ মেগাওয়াট বিদ্যুৎ উৎপাদনের লক্ষ্য নিয়ে ভারত সরকার কাজ শুরু করেছে অভিন্ন নদীর উজানে এই বাঁধ ভাটির বাংলাদেশের পরিবেশ আর অর্থনীতিতে মারাত্মক প্রভাব ফেলবে এমত আশঙ্কা করেন বিশেষজ্ঞরা৷
বরাক অববাহিকা
বরাক নদীটি ভারতের মণিপুর রাজ্যের কাছার পর্বতে উৎপন্ন হয়ে মণিপুর, আসাম, মিজোরামের ওপর দিয়ে প্রবাহিত হয়ে অমলসিধের কাছে সুরমা ও কুশিয়ারা নামে দুটি ভাগে বিভক্ত হয়ে বাংলাদেশে প্রবেশ করেছে। অমলসিধ থেকে সুরমা প্রায় ২৮ কিলোমিটার এবং কুশিয়ারা কিলোমিটার সীমান্ত নদী হিসাবে প্রবাহিত। বরাকের উজানের অংশটি ভারতের আসাম ও মনিপুর রাজ্যে বিস্তৃত। আর এর ভাটির প্লাবন সমভূমি বাংলাদেশের অভ্যন্তরে।
সুরমা-কুশিয়ারা অববাহিকা
সুরমা অববাহিকা বাংলাদেশের সিলেট এবং সুনামগঞ্জের পূর্বাংশে বিস্তৃত। ভারতের জৈন্তা ও খাসিয়া পাহাড়ে উৎপন্ন জালুখালি, নোয়াগাঙ, সারি-গোয়াইন, লাবাচ্ছড়া এই অববাহিকার অন্যান্য নদী। উল্লেখযোগ্য হাওড়ের মধ্যে আছে পাথারচলি হাওড়, বারো হাওড়, বালাই হাওড়। মৌলভীবাজার ও হবিগঞ্জ জেলা দুটি কুশিয়ারা অববাহিকার অন্তর্গত। সোনাই, জুরী, মনু, খোয়াই নদীগুলো ত্রিপুরা পর্বতে উৎপন্ন হয়ে এই অববাহিকায় প্রবাহিত। উল্লেখযোগ্য হাওড়ের মধ্যে রয়েছে বৃহত্তম হাওড় হাকালুকি হাওড়, কাউয়াদীঘি হাওড়, দামরীর হাওড়, হাইল হাওড়, মাকার হাওড়। সুরমা বরাকের শাখা নদী হলেও শুষ্ক মৌসুমে সুরমার প্রবাহ খুব কম থাকে বলে এটি বরাক থেকে বিচ্ছিন্ন হয়ে পড়ে। বরাকের প্রায় সব প্রবাহ তখন কুশিয়ারা দিয়ে প্রবাহিত হয়। অমলসিধে বিভক্ত নদীদুটি হবিগঞ্জের মারকুলির কাছে পুনরায় মিলিত হয়ে কালনী নামে প্রবাহিত হয়েছে। কিশোরগঞ্জের বাজিতপুরে কালনী ঘুরঘাটা নদীর সাথে মিলিত হয়ে মেঘনা নাম ধারণ করেছে। বরাক নদীর ভারতে প্রবাহিত অংশের দৈর্ঘ্য ৪৯৯ কি.মি.। অন্যদিকে কুশিয়ারা, কালনী এবং মেঘনা নামে বঙ্গোপসাগরে পতিত হওয়া পর্যন্ত এর দৈর্ঘ্য ৪০৩ কি.মি.। বরাক বাংলাদেশের প্রধানতম নদী মেঘনার সাথে সরাসরি যুক্ত বলে বরাকের গুরুত্ব অনেক বেশি। সমুদ্র সমতল থেকে সুরমা-কুশিয়ারা অববাহিকার গড় উচ্চতা মাত্র ৬-১২ মিটার। এটি বাংলাদেশের সবচেয়ে নিম্নাঞ্চল। এখানে বৃষ্টিপাতের ধরন কিছুটা ভিন্ন হলেও অন্যান্য অঞ্চলের মত শীতের সময় বৃষ্টিপাত খুব কম হয়। স্বাভাবিকভাবেই তখন জলাভূমিগুলোতে পানি সমতল নিচে নেমে যায়। অনেক জলাভূমি একেবারে শুকিয়ে যায়। এই সুযোগে তখন নিচুভূমিতে উচ্চফলনশীল বোরো আবাদ হয়। এখানে উল্লেখ্য যে, বোরো ফসলকে রক্ষা করার জন্য এই অঞ্চলের অধিকাংশ হাওড়গুলো কম উচ্চতার বাঁধ (যা বর্ষাকালে তলিয়ে যায়) দিয়ে সুরক্ষিত করা আছে। যারা হাওড় অঞ্চলের মানুষ তারা জানেন শীতের এই রবি ফসলই হাওড়ের একমাত্র ফসল। কিন্তু এই ফসল ঘরে উঠার আগেই এপ্রিল-মে মাসে ভারী বৃষ্টিপাতের ফলে সৃষ্ট পাহাড়ি ঢল এই অববাহিকার অরক্ষিত নিম্নাঞ্চলগুলো প্লাবিত করে। তবে এই সময় নদীতে পানিসমতল কম থাকে বলে ঢলের পানি দ্রুত নেমে যায়। খুব অপ্রত্যাশিত মাত্রায় পাহাড়ি ঢল না নামলে প্রতি বছরই কৃষক একটি ফসল ঘরে তুলতে সক্ষম হন। বছরের বাদ বাকি সময়ে কৃষির বদলে হাওড়ের মৎস্য আহরণই হয়ে উঠে এ অঞ্চলের মানুষের জীবিকা।